text: [{"text_idx": "#000001", "text": "Ty\u0301skland gevst ikki vi\u00f0 kjarnorku a\u0301 hesum sinni"}, {"text_idx": "#000002", "text": "Ty\u0301ski ri\u0301kiskanslarin Olaf Scholz hevur avgj\u00f8rt ikki at lata tey seinastu try\u0301 kjarnorkuverkini i\u0301 Ty\u0301sklandi aftur, sum var\u00f0 \u00e6tlanin. Tey skulu halda fram vi\u00f0 framlei\u00f0sluni til apri\u0301l n\u00e6sta a\u0301r sigur hann."}, {"text_idx": "#000003", "text": "Evropa er meint rakt av verandi orkukreppu, sum er i\u0301komin av russisku innra\u0301sini i\u0301 Ukraina. Hetta hevur fingi\u00f0 ty\u0301sku stjo\u0301rnina til at draga i\u0301 land aftur og loyva trimum kjarnorkuverkum, sum annars skuldu ni\u00f0urleggjast, til at halda fram vi\u00f0 framlei\u00f0sluni."}, {"text_idx": "#000004", "text": "Scholz sigur, at hetta er ney\u00f0ugt fyri at n\u00f8kta eftirspurningin eftir orku. Ty\u0301skland hevur annars gingi\u00f0 a\u0301 odda vi\u00f0 at gevast vi\u00f0 kjarnorku. Landi\u00f0 stongdi helvtina av kjarnorkuverkunum i\u0301 desember i\u0301 fj\u00f8r. Tey try\u0301 seinastu verkini skuldu stongja innan a\u0301rslok i\u0301 a\u0301r, men ta\u00f0 ver\u00f0ur nu\u0301 av ongum skrivar E24. Ta\u00f0 er andst\u00f8\u00f0an i\u0301 Ty\u0301sklandi, sum hevur kravt, at tey try\u0301 kjarnorkuverkini halda fram av o\u0301tta fyri orkumanguli i\u0301 kjalarv\u00f8rrinum a\u0301 kri\u0301gnum i\u0301 Ukraina. Tey try\u0301 orkuverkini standa fyri 5% av streymframlei\u00f0sluni i\u0301 Ty\u0301sklandi."}, {"text_idx": "#000005", "text": "Stjo\u0301rnarflokkarnir i\u0301 Ty\u0301sklandi eru o\u0301javnir a\u0301 ma\u0301li um kjarnorkuframti\u0301\u00f0ina. Nu\u0301 eru teir so samdir um at halda fram til apri\u0301l vi\u00f0 trimum av verkunum. Men i\u0301 almenna kjakinum eru ta\u00f0 fleiri, sum halda, at eisini tey try\u0301 kjarnorkuverkini, sum longu eru vor\u00f0in stongd, skulu lata uppaftur. Hetta letur sera v\u00e6l gera t\u00f8kniliga s\u00e6\u00f0 skilst."}, {"text_idx": "#000006", "text": "Herfyri lat Ty\u0301skland uppaftur fleiri kolaorkuverk fyri at b\u00f8ta um orkust\u00f8\u00f0una i\u0301 landinum."}, {"text_idx": "#000011", "text": "Helvtin av orkuni fra\u0301 vindmyllulundum fer til spillis"}, {"text_idx": "#000014", "text": "Russland sendir oljutangaskip nor\u00f0ur um Sibiria"}, {"text_idx": "#000015", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000016", "text": "Bera o\u0301tta fyri ny\u0301ggjum gr\u00f8num brennievnum"}]